تورکیه پرزیدنتی رجب طیب اردوغان، آمریکا پرزیدنتی باراک اوبامانین تورکیه‌دن، سوریه‌نین رقعه شهری‌نین تروردان تمیزلنیلمه‌سی موضوعسوندا امکداش‌لیق طلب ائتدیگینی ایفاده ائتدی.
اردوغان، چین‌دکی G-20 ایجلاسی‌نین آردین‌دان دؤنوش یولوندا، اوچاقدا ژورنالیست‌لره آچیقلاما‌لار وئریب.
رقعه‌نین، آمریکا ایله گؤروشولن موضوعلاردان بیری اولدوغونو وورغولایان اردوغان؛
"نیظامی مسئول‌لارین تماسدا اولماسینا قرار وئردیک. نلر ائدیله، دانیشیق‌لار نتیجه‌سینده دقیق‌لشه‌جک. آنجاق، بیز آرتیق بؤلگه‌ده وار اولدوغوموزو گؤسترمک مجبوریتیندییک. اگر گئری آددیم سالساق، اورا‌لارا ایشده داعش، پ.ک.ک، پ.ی.د، ی.پ.گ کیمی ترور تشکیلات‌لاری یئرلشیر" دئدی.
بنزر ریسک‌لرین عراق اوچون ده سؤز موضوعسو اولدوغونو ایفاده ائدن پرزیدنت، اولا بیله‌جک بیر حرکاتین دا سیگنالینی وئره‌رک؛
"اورادا دا پ.ک.ک اؤزونه یئر الده ائتمه‌یه چالیشیر. موصول و شمالیندا تعلفرده تورکمن‌لر وار. صاباح اورادا نه اولاجاغی معین دئییل." ایفاده‌لرینی ایستیفاده ائتدی.
داعش، پ.ک.ک، پ.ی.د، ی.پ.گ، فتو دئیرکن تورک اوردوسونا چوخ سایدا جبهه آچیلدیغینی گوندمه گتیرن‌لر اولدوغونو خاطیرلا‌دان پرزیدنت، تورک اوردوسونون فت الله‌چی ترور تشکیلاتی پارالل دولت یاپیلانماسی (فتو / پ.د.ی)'نین 15 ژوئیه‌ده کودتا گیریشیمی اوّلینه گؤره داها گوجلو و مورال‌لی اولدوغونو سؤیله‌دی.
تورکیه‌نین امنیت گوجلری‌نین بوتون بو جبهه‌لرده لازیم اولان موباریزنی وئره بیله‌جک گوجه و دایانیقلیلیغا صاحب اولدوغونو یازان اردوغان؛
"15  ژوئیه سوره‌جینده حبس‌لر ده اولدو اما اوردوموز داها گوجلو حالا گلدی. ان آزین‌دان عسگرلریمیزه بیر اؤزونه اینام گلدی. جرابلوس عملیاتی، قرارلیلیغیمیزین ان اهمیت‌لی ایفاده‌سی ایدی. بونو دا باشاریلی بیر شکیلده، خصوصی گوجلر و دیگر نیظامی بیرلیکلریمیز رئاللاشدیردی. ' دئدی.
پرزیدنت اردوغان، G20 ایجلاسیندا فتو باشی‌نین قایتاریلماسینی ده مذاکیره‌یه یاتیردیق‌لارینی سؤیله‌دی.
آنکارادا آمریکا باشقان کؤمکچی‌سی جم بایدن، چین‌ده ده اوباما ایله موضوعنو اطراف‌لی دانیشدیق‌لارینی ایفاده ائدن اردوغان؛
"دئدیم کی، 'بو آدام 400 دؤنوم اراضی‌دکی کاشانه‌سینده (کؤشک-سارای) هله گؤروشمه‌لرینی ائدیر، موصاحیبه‌لر وئریر.' اؤلکه‌لریمیز آراسیندا مجروملرین اعاده‌سی موقاویله‌سی وار. 10. مادده، محکمه قرارینی وئرنه قدر فتو چته باشی‌نین نظارتده توتولماسی لازیم اولدوغونا ایشاره ائدیر. یا بیر آن اوّل بونو بیزه قایتارین و یا سیز نظارته آلین. ' ایفاده‌لرینی ایستیفاده ائتدی.
ایجلاسدا آلمان باشباخانی آنگلا مرکل ایله ائتدیگی گؤروشمه‌یه ده توخونان پرزیدنت اردوغان، مرکل‌ین موضع‌سینی نظردن کئچیرمیش اولدوغونو ایفاده ائده‌رک  ویزا معافیتی  موضوعسونون بو ایل ایچینده اولا بیلر دوشوندوگونو سؤیله‌دی.
پرزیدنت، آلمان مطبوعاتیندا یئر آلان، "اردوغان، مرکل‌ه دیز چؤکتوردو" باش‌لیق‌لارینا اعتراض گؤستردی.
' او ایفا‌ده‌نی یاراشیق‌سیز حساب ائدیرم. نه منیم دیز چؤکتورمکه احتیاجیم وار، نه ده مرکل‌ین دیز چؤکمه‌یه. اؤز باشباخانی حاقیندا او جور نالاییق ایفاده‌لر ایستیفاده ائدنلر، اصلینده اؤز سئویه‌سیزلیکلرینی گؤستریرلر ".
